CELEX: C2004/284/57
Language: et
Date: 2004-11-20 00:00:00
Title: Kohtuasi T-392/04: Salvatore Gagliardi 24. septembri 2004. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

20.11.2004   
            
            
               ET
            
            
               Euroopa Liidu Teataja
            
            
               C 284/29
            
         Salvatore Gagliardi 24. septembri 2004. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-392/04)
   (2004/C 284/57)
   Kohtumenetluse keel: itaalia
   Salvatore Gagliardi, samanimelise äriühingu omanik, keda esindavad ja kaitsevad advokaadid Alex Schmitt, prof Paolo Biavati ja Sandro Corona, esitas 24. septembril 2004 Euroopa Ühenduste Esimese Astme Kohtusse hagi Siseturu Ühtlustamise Ameti vastu.
   Apellatsioonikojas oli teine menetluspool äriühing Norma Lebensmittelfilialbetrieb GmbH & Co. KG.
   Hageja palub esimese astme kohtul:
   
               —
            
            
               tühistada inter partes Siseturu Ühtlustamise Ameti neljanda apellatsioonikoja 15. juuni 2004. aasta otsus (asjas R 154/2002-4);
            
         
               —
            
            
               jätta esimese astme kohtu kodukorra artikli 87 kohaselt kohtukulud kaotanud poole kanda (vastavalt Siseturu Ühtlustamise Ameti tuvastava vastutuse ulatusele, näiteks extra petita otsuse puhul).
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               Hageja
            
         
               Asjaomane ühenduse kaubamärk:
            
            
               Kujutismärk “MANU” – taotlus nr 1.021.690 mitmetele kaupadele klassides 18, 24 ja 25
            
         
               Teise kaubamärgi või tähise omanik vastulausemenetluses:
            
            
               Äriühing Norma Lebensmittelfilialbetrieb GmbH & Co. KG
            
         
               Teine kaubamärk või tähis vastulausemenetluses:
            
            
               Saksamaa sõnamärk “MANOU” kaupadele klassis 25 (rõivad, jalatsid, peakatted)
            
         
               Vastulausete osakonna otsus:
            
            
               Vastulause tagasi lükata
            
         
               Apellatsioonikoja otsus:
            
            
               Kaebus rahuldada ja registreerimistaotlus tagasi lükata
            
         
               Esitatud õiguslikud alused:
            
            
               Määruse (EÜ) nr 40/94 ühenduse kaubamärgi kohta artikli 8 lõike 1 punkti b ebaõige kohaldamine. Peale selle väidab hageja, et vaidlustatud otsus on tehtud extra petita, sest tagasi oli lükatud kaubamärgi kaupadele klassides 18 ja 24 registreerimise taotlus, mida ilmselgelt pole kunagi vaidlustatud ning 25 klassi liigitatud muude kaupade jaoks peale rõivaste, samas kui vaie oli põhjendatud just viimastega.